நடிகை மஞ்சு வாரியரை நடிகர் திலீப் 1998-ம் ஆண்டு காதலித்து திருமணம் செய்துகொண்டார். இவர்களுக்கு ஒரு மகள் இருக்கிறாள். கடந்த சில ஆண்டுகளுக்கு முன்பு இருவரும் விவாகரத்து செய்தனர். இதற்கு காரணம் நடிகர் திலீப், நடிகை காவ்யா மாதவனுடன் நெருக்கமாக இருந்ததுதான் என்று சொல்லப்பட்டது. கடந்த சில நாள்களுக்கு முன் நடிகை மஞ்சு வாரியரை ஏடிஜிபி சந்தியா விசாரணை செய்தார். அப்போது அவர் திலீப்புக்கும் தனக்கும் நடந்த பிரச்னைகளைச் சொல்லியுள்ளார். இந்த நிலையில் நடிகை கடத்தப்பட்ட வழக்கில் மஞ்சு வாரியரையும் சாட்சியாக்க போலீஸார் திட்டமிட்டுள்ளனர். இது தொடர்பாக வழக்கு விசாரணைக்கு வரும்போது மஞ்சுவாரியரை சாட்சி சொல்ல வைக்க முயற்சி நடந்து வருகிறது.